Rita Trapanese

Rita Anna Angela Trapanese (8. toukokuuta 1951 Milano – 10. elokuuta 2000 Gattatico) oli italialainen taitoluistelija, joka kilpaili yksinluistelussa.

Ura 
Trapanese osallistui urallaan seitsemiin Euroopan-mestaruuskilpailuihin, neljiin maailmanmestaruuskilpailuihin ja kaksiin olympialaisiin. Hän voitti kaksi EM-mitalia, pronssia vuonna 1971 ja hopeaa vuonna 1972. MM-kilpailuissa hän sijoittui parhaimmillaan viidenneksi, vuonna 1971. Grenoblen olympialaisissa 1968 hän sijoittui 25:nneksi ja Sapporon olympialaisissa 1972 seitsemänneksi.

Trapanese voitti kahdeksan peräkkäistä Italian-mestaruutta vuosina 1965–1972. Kahdeksan oli pitkään ennätysmäärä Italian-mestaruuksia naisten yksinluistelussa. Carolina Kostner ylitti sen yhdeksännellä mestaruudellaan joulukuussa 2017.

Yksityiselämä ja kuolema 
Rita Trapanese oli naimisissa onkologi Maurizio Vaglinin kanssa. He molemmat kuolivat auto-onnettomuudessa elokuussa 2000. Parilla oli kaksi lasta, Gaia ja Cristiano.

Italiassa järjestetty ISU Junior Grand Prix -sarjan osakilpailu oli 2000-luvun alussa hänen kunniakseen nimeltään Trofeo Rita Trapanese.

Lähteet

Aiheesta muualla 

Italialaiset taitoluistelijat
Liikenneonnettomuudessa kuolleet
Vuonna 1951 syntyneet
Vuonna 2000 kuolleet